Twee mans, seun sterf in botsing | Maroela Media
Twee volwassenes en 'n kind is Vrydagaand dood en nog 'n persoon beseer toe 'n voertuig teen 'n stilstaande vragmotor gebots het in Fochville in Gauteng.
Die botsing het by 'n vulstasie langs die N12 plaasgevind het Ross Campbell, woordvoerder van ER24, gesê.
"ER24-paramedici en die provinsiale en ander nooddienste was om 20:35 op die toneel. Twee mans in die voorste sitplekke van die motor het verskeie noodlottige beserings opgedoen en is by die paramedici se aankoms op die toneel dood verklaar."
Volgens Campbell het 'n jong man, vermoedelik in sy 20's, en 'n seun, glo agt of nege jaar oud, agter in die motor gesit.
"Die seun en man het kritieke beserings opgedoen en daar is onmiddellik met noodbehandeling begin. Die seun het egter op die toneel aan sy beserings beswyk. Die jong man is per helikopter na 'n nabygeleë hospitaal vervoer vir dringendende mediese sorg."
Die betrokke owerhede was op die toneel vir verdere ondersoek na die omstandighede rondom dié noodlottige botsing.
Ai ja jai.So onnodig en tragies.
Te veel ongelukke op daardie pad. Sigbaarheid van Verkeers beamptes en Polisie kan ongelukke voorkom. Kruisings moet beman word en veiligheid sal gehandhaaf word.Jammer oor die lewensverliese.